[{"text_idx": "#000001", "text": "Cawsom sgwrs a\u0302\u2019r Arweinydd Rhaglen y Dyfodol, Louise Dempster am werthfawrogi profiadau a manteisio ar gyfleoedd. Gan aros yn driw i\u2019ch hun, mae\u2019r posibiliadau yn ddi-ben-draw. Dyma hanes gyrfa arbennig lle sail ei llwyddiant yw gwaith caled ac ymrwymiad llwyr."}, {"text_idx": "#000009", "text": "Hoffwn pe bawn i wedi gwybod am yr ystod eang o opsiynau gyrfa oedd gen i yn y byd gwaith. Gan fy mod wedi gwneud yn dda yn fy arholiadau TGAU, y llwybr naturiol i mi ddilyn, yn fy meddwl i, oedd astudio cwrs Safon Uwch ac yna cwrs mewn Prifysgol. Doeddwn i ddim yn ymwybodol o\u2019r amryw o opsiynau galwedigaethol oedd ar gael. Doeddwn i ddim chwaith yn deall nac yn gwerthfawrogi bod fy sgiliau a\u2019m diddordebau yn gallu fy helpu i ddarganfod fy swydd ddelfrydol. Dylwn i fod wedi canolbwyntio\u2019n llwyr ar fy mhynciau Safon Uwch ac wedi dechrau meddwl am fy nyfodol yn gynt, yn hytrach na chopi\u0308o fy nghyfoedion a gwneud unrhywbeth o fewn rheswm am fywyd \u2018hawdd\u2019. Yn lle bod yn hunanfodlon, hoffwn pe bawn wedi gwybod mai fi yn unig oedd yn gyfrifol am fy nyfodol fy hun \u2013 os oeddwn am lwyddo, fi oedd yn gwybod sut oedd gwneud hynny."}]